google/wiki40b huggingface dataset:
Célia Šašić

Landslag

Šašić debuterte for det tyske landslaget 28. januar 2005 mot Australia.
Hun var med på laget som tok bronsemedalje i fotball under Sommer-OL 2008. Året etter vant hun EM i fotball for kvinner 2009 og gjentok bedriften under EM i 2013.
Under VM i fotball for kvinner 2015 scoret Šašić hat-trick under Tysklands åpningskamp mot Elfenbenskysten. Hun la opp i 2015.
Kongsberghallen

Kongsberghallen er en idrettshall på Kongsberg som ble åpnet 22. januar 1988, som den 17. ishallen i Norge. Hallen er på 10.500 kvm., og er hjemmebane for blant annet ishockeylaget KIF Ishockey og basketballaget Kongsberg Miners. Hallen har en publikumskapasitet på 4 500, hvorav 2 300 er ståplasser.

Andre arrangementer

Hallen har også vært brukt til andre arrangementer som konserter og loppemarked. Diana Krall, Pat Metheny og Michael Brecker er bare noen av de kjente artistene som har opptrådd her i regi av Kongsberg Jazzfestival.
Selvmordsbrev

Et selvmordsbrev er en nedskreven beskjed som en person som har begått selvmord eller har planer om å gjøre det legger igjen slik at pårørende og lignende kan få informasjonen vedkommende ønsker å dele. Som regel er beskjeden nedskrevet på et ark, men kan også bli sendt gjennom SMS, video og lydopptak.
Både forfatteren Hunter S. Thompson og Virginia Woolf er blant annet kjent for å ha lagt igjen et slikt brev før de tok livet sitt.
Ålbæk

Ålbæk er en by i Frederikshavn kommune i Nordjylland, og stoppested på Skagensbanen. Ålbæk ligger mellom Skagen og Frederikshavn.
Havområdet utenfor Ålbæk blir benevnt Ålbæk bugt. Dette er en vid bukt som strekker seg fra Skagen til Frederikshavn.
Ålbækområdet er et populært område for sommerhus.
Deler av Ålbæk ligger nesten rett øst av Råbjerg Mile. Sandmilen er i forflytning østover, slik at den kan forventes å dekke stedet med sand, tilsvarende hva som skjedde med kirken ved Skagen. Beboerne har foreløpig liten grunn til bekymring, da dette først vil skje mere enn 300 år inn i framtiden.
Trees

Norsk versjon

André Bjerke har skrevet den norske teksten. På norsk bærer den tittelen «Trær».
Avies

Avies Air Company er et flyselskap med base i Tallinn i Estland. Flyselskapet driver rutetrafikk mellom Tallinn og Kuressaare og Kärdla, chartertrafikk og godstrafikk.
Avies startet i 1991. Det var det første flyselskapet i Estland basert på privat kapital som startet taxi-flyging. I 2001 startet selskapet ruteflygning til Kuressaare, og sommeren 2002 også rute mellom Kuressaare og Visby på Gotland.
Selskapet bruker fly av typene Let 410 UVP, Jetstream 31, Learjet 55 og Learjet 60.
FA-cupen 1880/81

FA-cupen 1880/81 var den tiende sesongen av FA-cupen. 62 lag var med i turneringa, selv om fire lag faktisk ikke spilte en eneste kamp. Finalen ble spilt mellom Old Carthusians og Old Etonians.
Uten skrupler (1969)

Historien

«Belli» (Franco Nero), en udødelig og brutal detektiv, prøver å løse mordet på en mann med navnet «Romanis». Det er en rekke mistenkte: Var det den engelske, glamorøse modellen «Sandy» (Delia Boccardi)? Sjalu unge «Mino» (Maurizio Bonuglia)? Hva med «Mino»s iskalde stemor (Florinda Bolkan)?
Helen Grime

Liv og utdanning

Hun er født i England, men vokste opp i Ellon i Aberdeenshire i Skottland. Besteforeldrene var begge musikklærere i Macduff i Aberdeenshire. Moren var musikklærer på St. Margaret's School i Edinburgh.
Da hun var ni år begynte Grime på musikkskole i Edinburgh. Hun lærte å spille obo, mens søsteren Frances fikk undervisning på fiolin. Som syttenåring ble Grime elev ved St Mary's Music School. Hun har vært oboist i National Youth Orchestra of Scotland, og begynte å komponere 12 år gammel. Hafliði Hallgrímsson var en av hennes lærere i komposisjon.
Grime fortsatte studiene på Royal College of Music (RCM), og tok en mastergrad der i 2004. Hun studerte komposisjon med Julian Anderson og Edwin Roxburgh (RCM), Sally Beamish og Jennifer Martin. 
Grime selv var solist under urframføringen av en obokonsert som hun hadde skrevet på bestilling fra Meadows Chamber Orchestra, som har base i Edinburgh. Hun har vunnet «Making Music»-prisen under British Composer Awards. Virga fra 2007 var et bestillingsverk for London Symphony Orchestra som ble framført under den tradisjonsrike musikkfestivalen BBC Proms i august 2009. A Cold Spring (2009) har Birmingham Contemporary Music Group gitt i oppdrag og fremførte det på Aldeburghfestivalen med dirigent Oliver Knussen. BBC bestilte verket Everyone Sang til 75-årsfeiringen av BBC Scottish Symphony Orchestra i 2010. I 2011 ble Grime huskomponist for The Hallé Orchestra, med en treårig kontrakt. Samarbeidet med dette orkesteret førte til flere nye komposisjoner som ble gitt ut på CD. 
I 2016 ble hennes verk Two Eardley Pictures urframført under BBC Proms. Verket vant prisen for stort orkester i Scottish Awards for New Music. Grime var huskomponist ved Wigmore Hall fra 2016 til 2018. Høydepunkter i de to sesongene var urframføring av hennes pianokonsert for Huw Watkins og Birmingham Contemporary Music Group dirigert av Oliver Knussen, og sangsyklusen Bright Travellers for sopranen Ruby Hughes og Joseph Middleton.
I 2017 mottok hun bestilling på et verk som Simon Rattle skulle framføre i sin første sesong som sjefdirigent av London Symphony Orchestra. Første del, Fanfares, ble urframført på konserten som innledet 2017/2018-sesongen. Hele verket, som fikk tittelen Woven Space, ble urframført i april 2018. 
Helen Grimes har skrevet en konsert for slagverk for slagverkeren Colin Currie, med urframføring den 16. januar 2019 på Royal Festival Hall i London.
Canthon

Utseende

Små til middelsstore, kraftige skarabider. Artene er ofte ganske fargerike med skinnende metalliske farger. De mangler vanligvis horn på hodet og pronotum.

Levevis

Som andre møkkskarabider har disse artene larver som lever av møkk. De voksne billene triller en kule av møkk som de begraver. Disse insektene kalles ofte «tumblebugs» i USA og Canada.

Utbredelse

Gruppen er utbredt i Sør- og Mellom-Amerika og det sørlige Nord-Amerika.
Miniatyrmaleri

Miniatyrmaleri eller miniatyr er et maleri i liten størrelse. Ordet kommer fra fransk via middelalderlatin miniatura, av perfektum partisipp av miniare, «å illuminere et manuskript», fra latin miniare, «å male med (rød) mønje». Fra middelalderen har det fått betydningen«lite bilde», ettersom bilder i middelalderens illuminerte manuskripter var små, men også fordi likelydende latinske ord uttrykte «litenhet»: minor, minitus («liten»), minimum, minimus («minst») og så videre. Betegnelsen miniatyrmaleri omfatter derfor både små bokillustrasjoner i dekorerte manuskripter fra middelalderen, men også andre malerier og dekorasjoner i små formater, særlig portrettminiatyrer, som oppstod fra den samme tradisjonen på 1500-tallet og opprinnelig benyttet de samme teknikkene inntil daguerreotypi og fotografi tok over på 1800-tallet. Ordet «miniatyr» fikk også den generelle betydning «forminsket».
Til å begynne med var det vellum (pergament) som var brukt som underlag, med bildet utført i gouache eller akvarell, gjerne med tusjtrukne omriss. Dette gikk på en måte «i arv» fra den tid bøker ble skrevet for hånd og «illuminert».
Formatet på et miniatyrbilde kunne variere fra noe som gikk inn i en medaljong, det vil si frimerkestørrelse, til noe over vanlig spillkortstørrelse. Slike bilder kunne brukes til å ha med seg portrett av kjæresten, ektefellen ved lengre adskillelser eller, ved frierier, å gi et inntrykk av hvem en hadde med å gjøre. Utover 1700-tallet ble miniatyrer oftere utført på elfenbein eller som emaljeringer, slik at de kunne pryde smykkeskrin og snusdåser. Etter at det ble så godt som slutt på at de ble laget, ble de populære som samlerobjekter.
Bortsett fra vestlige og bysantinske tradisjoner er det en gruppe av asiatiske tradisjoner som generelt er mer illustrativ i sitt vesen, og fra opprinnelsen i manuskriptenes bokdekorasjon har det også utviklet seg små malerier på enkeltark som ble oppbevart i album. Disse ble også kalt for miniatyrmalerier selv om vestlige tilsvarigheter i akvarell og andre medier generelt ikke kalles for det. Innenfor den asiatiske gruppen er også persiske miniatyrer, og avgreninger i Det osmanske riket, Mogulriket, og andre indiske avleggere.
Kunnskapens forbannelse

Kunnskapens forbannelse er vanskeligheten med å forestille seg hvordan det er for andre å ikke vite noe som en selv vet. Dette fører til fagfolks ofte manglende evne til å formidle kunnskap fordi de mangler evne til å forestille seg hvilken bakgrunnskunnskap som leserne eller tilhørerne mangler. Det omtales som en «forbannelse» fordi effekten er et tilsynelatende paradoks, nemlig at god fagkunnskap ikke nødvendigvis medfører god evne til å formidle kunnskapen. Dette skyldes gjerne at formidleren ubevisst tar for gitt kjennskap til fagspråk, overdreven abstraksjon, udefinerte begrep eller resonnementer som forutsetter kunnskaper som krever særskilt utdanning eller erfaring.  
Kunnskapens forbannelse regnes som et vesentlig kognitivt bias,  og fra engelsk curse of knowledge. 
Psykologen Steven Pinker regner kunnskapens forbannelse som hovedårsak til at så mye sakprosa er uforståelig for leserne.
Kulturministeriet

Kulturministeriet er et dansk departement som ble opprettet i 1961 som Ministeriet for Kulturelle Anliggender med Julius Bomholt som den første ministeren.
Ministeriets ansvarsområder er: Skapende kunst, musikk, teater, film, biblioteker, arkiver, museer, kulturminnevern og -bevaring, arkeologi og fortidsminner samt videregående utdanning innenfor de kunstneriske områdene. I tillegg til dette kommer almenkulturelle formål, opphavsrett, radio og tv, idrett samt kulturelle forbindelser med utlandet, herunder Norden og EU.
Kulturministeriets vesentligste oppgaver vedrører departementets og styrenes ministerrådgivning og lovgivningsmessige initiativer samt de styremessige oppgaver i forhold til bl.a. de statlige og statsanerkjente kulturinstitusjonene og institusjoner som mottar tilskudd.
Ministerområdet omfatter 42 statsinstitusjoner. Det ytes driftstilskudd til rundt 1 000 institusjoner.
Fra 23. februar 2010 er Per Stig Møller fra Det Konservative Folkeparti kulturminister.
Prizzly

En Prizzly er en hybrid mellom grizzlybjørn og isbjørn. Det har vært krysninger mellom disse artene tidligere i dyrehager med fertilt avkom som resultat. Det er også ett dokumentert tilfelle bland vilde dyr der en DNA-test har vist att dyret var en krysning mellom en hanngrizzly og isbjørnhunn.
Verdens dokumentarv

Verdens dokumentarv (eng. Memory of the World register) er UNESCOs register over unike dokumenter og samlinger i arkiv og bibliotek som er av stor verdi som dokumentarisk kulturarv, såkalte verdensminner.

Historie

Under UNESCOs hovedkonferanse i 1991 uttrykte en rekke medlemsstater en uro over de nasjonalt verdifulle dokumentenes status. I 1992 startet derfor programmet Memory of the World (verdensminne). Formålet med programmet var å bevare og formidle verdifulle dokument i arkiv og bibliotek verden over. Dokumentene speiler et mangfold av språk, mennesker og kulturer og en del av minnene er svært skjøre og risikerer å bli ødelagt for ettertiden. Det finnes to lister, en liste over verdensminner og en liste over truede verdensminner. Programmets hovedmål er å legge til rette for bevaring av verdens dokumentarv, legge til rette for universell tilgang til dokumentarven, samt å fremme en verdensomspennende bevissthet om dokumentarvens eksistens og betydning.
Flyhistorisk Museum, Sola

Flyhistorisk Museum, Sola holder til i sjøflyhavnen ved Stavanger lufthavn, Sola i Rogaland. Bygningen er en flyhangar som ble bygget av tyskerne under andre verdenskrig. Etter krigen overtok Flyvåpenet (Det Norske Luftforsvar) hangaren for vedlikehold av forsvarets flymateriell. Museet ble stiftet i 1984 og hadde i den spede begynnelse tilhold i et hjørne av hangaren. Etterhvert har museet overtatt 2/3 av hangaren, og deler den i dag med Sola videregående skoles flymekanikerlinje. Museet drives på frivillig, ulønnet basis, men har gjennom samarbeid med Jærmuseet en delt konservatorstilling.
Museet driver en egen kafé, den såkalte "Mimrehallen" som holder til i det som tidligere var bar for en av skvadronene stasjonert på Sola Flystasjon. Kafeen er dekorert med bilder fra skvadronens historie, og tilbyr enkel servering; is, brus kaffe og vafler. I tillegg driver også museet et eget verksted som brukes i forbindelse med restaurering av fly og annet utstyr.
Selve utstillingen er sentrert rundt norsk flyhistorie med fokus på det lokale, og andre verdenskrig. Samlingen inneholder både sivile og militære fly og helikoptre, noen av dem er forholdsvis sjeldne. Eksempelvis er den tyske Arado Ar 96 ifølge museet det siste komplette flyet av typen som finnes. Her er også skroget/rammen av en Arado Ar 196, et sjøfly som var stasjonert på den tunge krysseren «Blücher» da den ble senket. En Messerschmitt Bf 109 er også av de svært få som er bevart. Det finnes det også store innslag av norsk sivil flyhistorie, primært knyttet til tidligere Braathens S·A·F·E og Fjellfly, i tillegg til at museet også har overtatt en samling med flyvertinneuniformer.
Utover dette finnes det også en rekke vrakdeler i utstillingen, samt våpen, modeller og andre gjenstander.

Vrak i Hafrsfjord

I desember 2005 ble det oppdaget et tysk Heinkel He 115 tomotors bombe, torpedo- og oppklaringsfly på bunnen av Hafrsfjord ved Prestøy. Flyet tilhørte Küstenfliegergruppe 906, 1. og 3. Staffel på Sola, og det havarerte i Hafrsfjord etter endt oppdrag den 28. desember 1942. Vraket innholdt to bomber av typen SC-250, og begge var fylt med 130,4 kilo militært sprengstoff. Den 9. desember 2005 klokken 14.35 ble begge bombene detonert på fem meters dyp utenfor Prestøy . Flyhistorisk Museum ønsker å få opp den tyske Heinkel-maskinen, som er et av svært få gjenværende av sitt slag.
Norticats

NORticats er en norsk organisasjon for rasekatter og huskatter.
Klubben ble grunnlagt av Anita H.Engebakken (daværende president) og ble for første gang offentlig chartered/sertifisert 9.mai 2008.
NORticats er tilknyttet den nord europeiske regionen til TICA (The International Cat Association).
Både eiere av rasekatter og huskatter er velkomne til å være medlemmer og delta på med sine katter på utstillinger. Spesielt for TICA og NORticats er at huskatter får titler på lik linje med rasekatter, og er den eneste organisasjonen i verden som tillater huskatter å kunne stille til champion titulering ved utstillinger.
NORticats' mål er å fremme alle katters velferd, også huskattenes. Organisasjonen oppmuntrer de avlsprogrammer som prioriterer kattenes helse og velferd. De kattene som ikke er med i et bestemt avlsprogram blir oppfordret å bli kastrert.
Organisasjonen arrangerer utstillinger, og forsøker å fremme interesse, kunnskap, bevissthet og kattens status i samfunnet for alle typer tamkatter.
Klubbens formål:

   Å fremme velferden til alle typer av katter, inkludert huskatter.
   Å oppmuntre de avlsprogrammer som prioriterer helsen og velferden til kattene.
   Å arrangere utstillinger og fremme interessen for, og kunnskap om, alle tamkatter.
   Å oppfordre til kastrering og sterilisering av alle katter som ikke spesifikt er en del av et aktivt avlsprogram.
   Å hjelpe til å fremme TICA i Skandinavia, spesielt i Norge, og oppfordre til registrering av katter i TICA.
Îles Sous-le-Vent

Îles Sous-le-Vent er en gruppe øyer i Selskapsøyene i Fransk Polynesia i Stillehavet. Den består av øyene Bora Bora, Huahine, Maupiti, Raiatea og Tahaa, samt atollene Manuae, Maupihaa, Motu One og Tupai. Sørøst for øygruppa ligger Îles du Vent, den andre hoveddelen av Selskapsøyene.
St. Johanneslogen Eyvind til de syv Tinde

St. Johanneslogen Eyvind til de syv Tinde er en frimurerlosje i Den Norske Frimurerorden (St. Johannesloge nr. 40), som ble grunnlagt den 22. april 1995 i Sandnessjøen.
Sandnessjøen St. Johannes broderforening ble grunnlagt den 4. november 1977, underlagt St. Johanneslogen Midnatsol og deretter St. Johanneslogen Polarcirkelen den 15. oktober 1980. Den 12. april 1990 ble broderforeningen opphøyd til deputasjonsloge. Logen ble selvstendig den 22. april 1995 etter beslutning av Den Norske Frimurerordens Stormester i det Høye Råds møte den 10. november 1994.
Adílson Batista

Landslaget

Adílson Batista spilte 4 landskamper for Brasils herrelandslag.
Salme

Salmer er sanger med kristent innhold som blir sunget ved gudstjenester og oppbyggelser. 
Det er vanlig å dele inn salmene i tre grupper: a) lovsanger og takkesalmer, b) bønnesalmer og c) betraktningssalmer, hvor dikteren drøfter kristne tro og gjør den nærværende.
Salmer autoriseres til bruk ved gudstjenester ved at de blir tatt med i offentlig godkjente salmebøker.
Boeing Vertol 107

Utvikling

I 1956 startet Vertol utviklingen av V-107, et eksemplar ble bygget som hadde jomfrutur i 1958. I 1960 ble selskapet kjøpt opp av Boeing og ble døpt om til Boeing Vertol. Da helikoptret gikk i produksjon samme år, ble den sivile betegnelsen BV 107-II. USAs forsvar viste tidlig interesse for BV 107 og i 1962 fikk helikoptret den militære betegnelsen CH-46 Sea Knight. I 1965 solgte Boeing produksjonsretten til 107 til Kawasaki Heavy Industries, hvorved helikoptret fikk den sivile betegnelsen KV 107.
Derolydnus

Utseende

En middelsstor, avlang, brun trebukk, oversiden delvis kledt med gulaktig bestøvning. Antennene er litt lengre enn kroppen. Pronotum er litt smalere enn dekkvingene, tønneformet, med en omvendt V-formet, dyp fure i midten. Dekkvingene er nokså jevnbrede og har tegninger av gule skjell. Beina er tynne.

Levevis

Larvene lever i ved.

Utbredelse

Arten lever på Borneo.
Ivan Radeljić

Landslaget

Ivan Radeljić spilte 10 landskamper for Bosnia-Hercegovinas herrelandslag.
Berkane

Berkane (Arabisk: بركان‎) er en by i den nordøstre delen av Marokko. Byen ligger i provinsen Berkane, som er en del av Oriental-regionen. Byen har 80.012 innbyggere (2004).
Color-field painting

Color-field painting, abstrakt maleri med enkle og rene former og farger uten tonale kontraster, der motiv og grunn har samme verdi. Bildets tema er dets form. Maleriene er vanligvis svært store, men skal likevel sees på nært hold for å utfylle hele synsfeltet til iakttageren. Betegnelsen dekker visse sider ved abstrakt ekspresjonisme (hos malere som Ad Reinhardt, Mark Rothko og Barnett Newman), og arbeider av den etterfølgende generasjon sent i 1950-årene (Morris Louis, Kenneth Noland, Jules Olitski).
Change (Sugababes)

Change er det femte studioalbumet til Sugababes, utgitt i oktober 2007.
Phénix kjernekraftverk

Phénix kjernekraftverk er et prototyp-kjernekraftverk som produserte elektrisk kraft i departementet Gard i Frankrike. Det ble bygget i perioden fra  1968 til 1984. Installert maksimal effekt er 250 MW., og årsproduksjonen i 2006 var på om lag 34,1 TWh elektrisk kraft. Anlegget er et av de minste i verden målt etter installert produksjonskapasitet. Kjernekraftverket ble nedlagt 1. februar 2010.
Montagne Pelée

Montagne Pelée er en 1394 meter høy aktiv stratovulkan på nordsiden av øya Martinique i Karibia. Den hadde et kraftig utbrudd i 1902 og et mindre i 1929.

Katastrofeutbruddet i 1902

Den 8. mai 1902 eksploderte vulkanen. I løpet av et par minutter rammet pyroklastiske strømmer byen Saint-Pierre. Byen ble helt ødelagt. Nærmere 30 000 mennesker omkom. I Saint-Pierre overlevde bare to personer. Dette er den verste katastrofen forårsaket av vulkanutbrudd i Karibias historie.
Formørkelse

Formørkelse eller eklipse opptrer når et himmellegeme kommer inn i skyggen av et annet, enten ved at et ikke selvlysende himmellegeme trenger helt (total formørkelse) eller delvis (partiell formørkelse) inn i skyggen av et annet (for eksempel måneformørkelse) eller ved at et himmellegeme dekker helt eller delvis for et annet (for eksempel solformørkelse).
Oserian

Oserian er et kenyansk selskap som produserer blomster til det europeiske markedet. Oserian har det største og mest moderne produksjonsanlegget for blomster i Kenya, og produserer kvalitetsblomster året rundt. På slutten av 80-tallet var Oseriean blant de første selskapene til å introdusere rose-landbruk til Øst-Afrika, og er fremdeles ansett for et ledende selskap i dette øyemed.
Oserian oppsto i et område kalt «Happy Valley» med gode forhold for landbruk. I 1969 hadde selskapet 5 hektars produksjonsområde, og 6 ansatte. I 1982 kom det under ledelse av nederlenderne Hans Zwager og hans kone. Han var soldat i marinen under andre verdenskrig, deretter bankarbeider, før han møtte sin kone i Kenya og bosatte seg i Djinn Palace, Lake Naivasha der de begynte kultivere blomster for det europeiske markedet.
Selskapet har 4600 ansatte (2010) og er eiet av the Mavuno Group, bestående av et knippe selskaper som bistår i verdikjeden for produksjon og leveranser av blomster til det europeiske markedet. Andre selskap er Airflo, World Flowers (UK og USA), Bloom, Fast Track og Airflo NL.
Fabian Delph

Landslaget

Han ble tatt ut i Englands tropp til VM i fotball 2018 i Russland.
Fengze

Fengze (kinesisk: 丰泽区; pinyin: Fēngzé Qū) er et bydistrikt i provinsen Fujian i Folkerepublikken Kina. Det ligger i byprefekturet Quanzhou.
Fengze har et areal på 132 km² og teller 180.000 innbyggere.

Administrative enheter

Fengze har åtte subdistrikter: Xiuquan (泉秀街道), Fengze (丰泽街道), Donghu (东湖街道), Huada (华大街道), Qingyuan (清源街道), Chengdong (城东街道), Donghai (东海街道), Beifeng (北峰街道)
39. motoriserte infanteribrigade

39. motoriserte infanteribrigade er et manøverelement som hører til 68. armékorps i det russiske forsvaret. Brigaden har hovedkvarter i Juzjno-Sakhalinsk.
Strandloven

Strandloven er en norsk lovbestemmelse i plan og bygningsloven som har som mål å sikre allmennheten tilgang til strandsonen i hele landet som omfatter alt areal innenfor hundremetersgrensen fra sjø eller vassdrag. Den ble vedtatt som midlertidig strandlov i 1965. I 1971 ble Strandplanloven vedtatt. Den avløst av § 17-2 i plan og bygningsloven av 1985 og er i dag videreført i § 1-8 i plan og bygningsloven av 2008.
På 60-tallet var det utbredt hyttebygging i strandsonen spesielt i Oslofjorden og langs Sørlandskysten. I disse områdene er det siden sett mye hyttebygging etter lokal dispensasjon, der lokale håndverksinteresser med sterke kapitalinteresser har greid å få igjennom langt flere dispensasjoner enn lovverket har hatt som intensjon. Friarealer med tilgang for alle er nesten en sjeldenhet i disse områdene. Utenom de mye besøkte offentlige badestrendene er det lite som loven har klart å verne.
Langs resten av kysten og langs innlandsvassdrag er det minimal bygningsmessig utnyttelse av strandsonen.
Friluftslovens §11 regulerer rettigheter og plikter til grunneier og allmennheten i strandsonen der den må betraktes som utmark.
Sandefjorddommen er en Høyesterettsdom om en relativt stor strandeiendom der bl.a. retten til ferdsel og bruk for allmennheten på de 10 første meterne fra stranden ble fastslått. Oslofjordens Friluftsråd ble opprettet i 1933. Trondheim og Omland friluftsråd ble opprettet i 1936.
Hudson (navn)

Etymologi

Hudson har opprinnelse i etternavnet Hudson som betyr «sønn av Hudde». Hudde var i middelalderen en engelsk diminutiv av Hugh og kanskje Richard.